CELEX: 32020D0981
Language: ro
Date: 2020-07-07 00:00:00
Title: Decizia de punere în aplicare (UE) 2020/981 a Comisiei din 7 iulie 2020 de modificare a anexei II la Decizia 2007/777/CE în ceea ce privește introducerea Kosovo (Această denumire nu aduce atingere pozițiilor privind statutul și este conformă cu RCSONU 1244/1999, precum și cu Avizul CIJ privind Declarația de independență a Kosovo.) în lista țărilor terțe sau a regiunilor acestora din care este autorizată introducerea în Uniune a produselor din carne și a stomacurilor, vezicilor și intestinelor tratate și de modificare a anexei III la decizia respectivă în ceea ce privește modelul de certificat pentru importurile acestor produse din țări terțe [notificată cu numărul C(2020) 4433] (Text cu relevanță pentru SEE)

9.7.2020   
               
               
                  RO
               
               
                  Jurnalul Oficial al Uniunii Europene
               
               
                  L 220/4
               
            
         DECIZIA DE PUNERE ÎN APLICARE (UE) 2020/981 A COMISIEI
         din 7 iulie 2020
         de modificare a anexei II la Decizia 2007/777/CE în ceea ce privește introducerea Kosovo (*) în lista țărilor terțe sau a regiunilor acestora din care este autorizată introducerea în Uniune a produselor din carne și a stomacurilor, vezicilor și intestinelor tratate și de modificare a anexei III la decizia respectivă în ceea ce privește modelul de certificat pentru importurile acestor produse din țări terțe
         
            
               [notificată cu numărul C(2020) 4433]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 teza introductivă, articolul 8 punctul 1 primul paragraf, articolul 8 punctul 4, articolul 9 alineatul (2) litera (b) și articolul 9 alineatul (4) literele (b) și (c),
         întrucât:
         
                     (1)
                  
                  
                     Decizia 2007/777/CE a Comisiei (2) prevede condițiile de sănătate animală și publică pentru importul în Uniune al loturilor de anumite produse din carne și stomacuri, vezici și intestine tratate care au fost supuse unuia dintre tratamentele stabilite în partea 4 din anexa II la decizia respectivă (denumite în continuare „produsele”).
                  
               
                     (2)
                  
                  
                     Partea 2 din anexa II la Decizia 2007/777/CE conține o listă cu țări terțe sau cu regiuni ale acestora din care se autorizează introducerea în Uniune a produselor, cu condiția ca acestea să fi fost supuse unuia dintre tratamentele menționate în partea respectivă. Partea 4 din anexa respectivă menționează un tratament nespecific „A” și tratamente specifice „B”-„F”, în ordine descrescătoare din punctul de vedere al gravității riscurilor de sănătate animală pe care sunt menite să le elimine.
                  
               
                     (3)
                  
                  
                     De asemenea, în anexa III la Decizia 2007/777 este inclus modelul de certificat care trebuie să însoțească loturile de produse destinate introducerii în Uniune.
                  
               
                     (4)
                  
                  
                     Kosovo a solicitat să fie inclus în lista din partea 2 din anexa II la Decizia 2007/777/CE ca țară terță din care se autorizează introducerea în Uniune a produselor care au fost obținute de la păsări de curte și de la vânat de crescătorie cu pene (cu excepția ratitelor) care au fost supuse unui tratament specific „C” sau „D” și a transmis informațiile necesare. În special, Kosovo a oferit garanții în legătură cu materiile prime provenite de la păsări de curte originare din statele membre sau din țări terțe care sunt autorizate să exporte astfel de materii prime în Uniune și în legătură cu tratamentul care se va aplica acestor produse.
                  
               
                     (5)
                  
                  
                     Comisia a realizat un audit în Kosovo pentru a evalua sistemele de control existente care reglementează producția de produse din carne de pasăre destinate exportului în Uniune. Dat fiind rezultatul favorabil al acestui audit și garanțiile oferite de Kosovo în ceea ce privește originea și tratamentul cărnii de pasăre utilizate pentru fabricarea de produse din carne, este necesară includerea Kosovo în tabelul din partea 2 din anexa II la Decizia 2007/777/CE pentru introducerea în Uniune a produselor din carne de pasăre și din vânat de crescătorie cu pene (cu excepția ratitelor) care au fost supuse unui tratament specific „C” sau „D”.
                  
               
                     (6)
                  
                  
                     Modelul de certificat veterinar pentru importurile de produse din carne și stomacuri, vezici și intestine tratate, prevăzut în anexa III la Decizia 2007/777/CE, se referă la produse din carne pregătite din carne de pasăre care este originară dintr-un stat membru sau care respectă cerințele de sănătate animală pentru importul în Uniune prevăzute în Regulamentul (CE) nr. 798/2008 al Comisiei (3), și, conform dispozițiilor acestuia, carnea trebuie să fie supusă tratamentului nespecific „A” stabilit în partea 4 din anexa II la Decizia 2007/777/CE.
                  
               
                     (7)
                  
                  
                     Cerințele din certificatul veterinar nu se referă însă la carnea de pasăre care este originară dintr-un stat membru sau care respectă cerințele de sănătate animală pentru importul în Uniune stabilite în Regulamentul (CE) nr. 798/2008 și care trebuie să fie supusă tratamentelor specifice stabilite în partea 4 din anexa II la Decizia 2007/777/CE. Dat fiind că tratamentul specific al produsului trebuie aplicat indiferent de originea cărnii proaspete utilizate la pregătirea produselor din carne și date fiind riscurile neglijabile pentru sănătatea păsărilor de curte cărora li se aplică aceste practici, modelul de certificat veterinar pentru produsele din carne și stomacuri, vezici și intestine tratate prevăzut în anexa III la Decizia 2007/777/CE trebuie să includă o dispoziție de certificare pentru situația respectivă.
                  
               
                     (8)
                  
                  
                     Prin urmare, Decizia 2007/777/CE trebuie modificată în consecință.
                  
               
                     (9)
                  
                  
                     Trebuie să se permită scurgerea unei perioade de tranziție de patru luni înainte ca modelul modificat de certificat veterinar să devină obligatoriu, pentru ca statele membre și industria de profil să se adapteze la noile cerințe.
                  
               
                     (10)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            
               (1)   Anexa II la Decizia 2007/777/CE se modifică în conformitate cu anexa I la prezenta decizie.
            
            
               (2)   Anexa III la Decizia 2007/777/CE se modifică în conformitate cu anexa II la prezenta decizie.
            
         
         
            Articolul 2
            Pe parcursul unei perioade de tranziție care durează până la 10 noiembrie 2020, statele membre continuă să autorizeze introducerea în Uniune a loturilor de produse din carne și de stomacuri, vezici și intestine tratate, însoțite de un model de certificat eliberat în conformitate cu modelul prevăzut în anexa III la Decizia 2007/777/CE, astfel cum este aplicabil înainte de modificările introduse prin prezenta decizie, cu condiția ca acest certificat să nu fi fost eliberat mai târziu de 10 octombrie 2020.
         
         
            Articolul 3
            Prezenta decizie se adresează statelor membre.
         
         
            Adoptată la Bruxelles, 7 iulie 2020.
            
               
                  Pentru Comisie
               
               Stella KYRIAKIDES
               
                  Membru al Comisiei
               
            
         
         
            (*)  Această denumire nu aduce atingere pozițiilor privind statutul și este conformă cu RCSONU 1244/1999, precum și cu Avizul CIJ privind Declarația de independență a Kosovo.
         
            (1)  JO L 18, 23.1.2003, p. 11.
         
            (2)  Decizia 2007/777/CE a Comisiei din 29 noiembrie 2007 de stabilire a condițiilor de sănătate animală și publică precum și a modelelor de certificate pentru importul anumitor produse din carne și stomacuri, vezici și intestine tratate destinate consumului uman, provenind din țări terțe și de abrogare a Deciziei 2005/432/CE (JO L 312, 30.11.2007, p. 49).
         
            (3)  Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (JO L 226, 23.8.2008, p. 1).
      
      
         
            ANEXA I
            Partea 2 din anexa II la Decizia 2007/777/CE se modifică după cum urmează:
            
                        1.
                     
                     
                        Se introduce următoarea rubrică pentru Kosovo între rubrica pentru Uruguay și rubrica pentru Africa de Sud:
                        
                                    Cod ISO
                                 
                                 
                                    Țară de origine sau regiune a acesteia
                                 
                                 
                                    1. Bovine domestice
                                    2. Vânat biongulat de crescătorie (cu excepția porcinelor)
                                 
                                 
                                    Ovine/caprine domestice
                                 
                                 
                                    1. Porcine domestice
                                    2. Vânat biongulat de crescătorie (porcine)
                                 
                                 
                                    Solipede domestice
                                 
                                 
                                    1. Păsări de curte
                                    2. Vânat cu pene de crescătorie (cu excepția ratitelor)
                                 
                                 
                                    Ratite de crescătorie
                                 
                                 
                                    Iepuri domestici și leporide de crescătorie
                                 
                                 
                                    Vânat biongulat sălbatic (cu excepția porcinelor)
                                 
                                 
                                    Porcine sălbatice
                                 
                                 
                                    Solipede sălbatice
                                 
                                 
                                    Leporide sălbatice (iepuri de casă și iepuri de câmp)
                                 
                                 
                                    Vânat cu pene sălbatic
                                 
                                 
                                    Vânat mamifer terestru sălbatic (cu excepția ungulatelor, solipedelor și leporidelor)
                                 
                              
                                    „XK
                                 
                                 
                                    Kosovo (*****) (4)
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    C sau D
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX
                                 
                                 
                                    XXX”
                                 
                              
                  
                        2.
                     
                     
                        Se adaugă următoarea notă de subsol la sfârșitul tabelului, între nota de subsol (3) și nota de subsol (*):
                        
                                    „(4)
                                 
                                 
                                    Pentru produsele din carne și stomacuri, vezici și intestine tratate preparate din carne proaspătă provenită fie dintr-un stat membru al Uniunii Europene care respectă cerințele de la articolul 3 din Directiva 2002/99/CE, fie dintr-o țară terță enumerată în partea 1 din anexa I la Regulamentul (CE) nr. 798/2008 pentru importul în Uniune al cărnii de pasăre.”
                                 
                              
                  
                        3.
                     
                     
                        Se adaugă următoarea notă de subsol la sfârșitul tabelului, între nota de subsol (****) și nota de subsol XXX:
                        
                                    „(*****)
                                 
                                 
                                    Această denumire nu aduce atingere pozițiilor privind statutul și este conformă cu RCSONU 1244/1999, precum și cu Avizul CIJ privind Declarația de independență a Kosovo.”
                                 
                              
                  
      
      
         
            ANEXA II
            Anexa III la Decizia 2007/777/CE se modifică după cum urmează:
            Următorul text se introduce după a treia opțiune de la punctul II.1.3 din partea II.1 a modelului de certificat de sănătate animală și publică pentru anumite produse din carne și stomacuri, vezici și intestine tratate, destinate expedierii în Uniunea Europeană din țări terțe:
            
                         
                     
                     
                        „(2) sau
                        
                        
                                    [II.1.3.1.
                                 
                                 
                                    a fost supusă tratamentului specific menționat la punctul B, C sau D din partea 4 din anexa II la Decizia 2007/777/CE, stabilit pentru carnea originară din țări terțe sau regiuni ale acestora în ceea ce privește carnea din speciile menționate în partea 2 sau 3, după caz, din anexa II la Decizia 2007/777/CE și:
                                 
                              
                                     
                                 
                                 
                                    (2) fie
                                    
                                    
                                                [II.1.3.1.1.
                                             
                                             
                                                provine dintr-un stat membru al Uniunii Europene care respectă cerințele de la articolul 3 din Directiva 2002/99/CE;]
                                             
                                          
                              
                                     
                                 
                                 
                                    (2) fie
                                    
                                    
                                                [II.1.3.1.1.
                                             
                                             
                                                provine dintr-o țară terță enumerată în partea 1 din anexa I la Regulamentul (CE) nr. 798/2008 pentru importul în Uniune al cărnii de pasăre și provine din exploatații sau, în cazul vânatului cu pene sălbatic, ucis pe teritorii în jurul cărora, pe o rază de 10 km, incluzând, atunci când este cazul, teritoriul unei țări învecinate, nu a existat niciun focar de gripă aviară înalt patogenă sau de boală de Newcastle în decursul unei perioade anterioare de minimum 30 de zile.]”